Publication: Magyar Közlöny
Issue: MK-2009-194 (Year: 2009, Number: 194)
Era: 2004-2010
Section: 1. számú melléklet a 179/2009. (XII. 29.) FVM rendelethez
Paragraph Index: 1183

6. A mintavételt követõ intézkedések 6.1. A mintavételt követõen a 999/2001/EK rendelet III. mellékletének A. fejezete II.7. alfejezete szerint kell eljárni kivéve a II.7.2. pontot. 6.2. Ha a gyorsteszt eredménye kétes, akkor az I. rész 5.2. pontjában foglaltak szerint, ha pedig a minta az illetékes állategészségügyi diagnosztikai laboratórium írásbeli értesítése alapján vizsgálatra alkalmatlan, akkor az I. rész 5.3. pontjában foglaltak szerint kell eljárni. 6.3. Saját fogyasztás céljára levágott állat vizsgálata esetén az állattartó figyelmét írásban fel kell hívni arra, hogy a negatív eredmény megérkezéséig a húsból saját érdekében ne fogyasszon, továbbá a fogyasztásra nem kerülõ testrészeket az SRM ártalmatlanítására vonatkozó szabályok szerint kezelje.

Source: https://magyarkozlony.hu/hivatalos-lapok/b189721330e5e0d4e5fdb474fc21e98e3b3e550c/dokumentumok/1207556b9f9c4032b43cc273612e57eb6ddae082/letoltes